मध्यप्रदेश में सरकारी अस्पताल में एचआईवी ग्रस्त गर्भवती कथित रूप से हुई भेदभाव की शिकार  
पीड़ित महिला सीएम के ग्रह जिले सीहोर की निवासी
अस्पताल के अधीक्षक ने कहा- जांच की जाएगी
कांग्रेस ने कहा- सरकार इस असंवेदनशील रवैये के लिए माफी मांगे
सूत्रों का कहना है कि कुछ दिन पहले भी एक एचआईवी पीड़ित प्रसूता को अस्पताल से जबरन भगाया गया था, जिसकी डिलिवरी निजी अस्पताल में हुई. टीकमगढ़ जिले में एक पीड़ित की लैब रिपोर्ट को लीक कर उसे मानव बम बता दिया गया. कुछ ही घंटों में अस्पताल ने उसके इलाज से इनकार कर दिया और उसके दोनों जुड़वा बच्चों की 30 मिनट के अंदर मौत हो गई. ये सारी घटनाएं अप्रैल के बाद हुईं, जब संसद ने एचआईवी और एड्स रोकथाम और नियंत्रण विधेयक 2017 पारित कर किया, जो चिकित्सा उपचार, पीड़ित लोगों के लिए नौकरियों में बराबर के अधिकार की गारंटी देता है.